### Resume

En privat investor har anmodet om at få udarbejdet lokalplan for [adresse] 13 med henblik på at opføre én beboelsesejendom i to etager med udnyttet tagetage. Bygningen kan rumme seks boliger på mellem 44 og 77 m² pr. bolig. Grunden er på 321 m² og der er jævnfør kommuneplanen en bebyggelsesprocent på 112.
Den eksisterende lokalplan nr. 34 giver ikke mulighed for bebyggelse på grunden, da området ud mod [adresse] er udlagt til et privat opholdsareal og resten af grunden er udlagt til fælles friarealer for områdets beboere. På grunden er der en sti der forbinder [adresse] med [adresse], som bevares. Idet der ikke kan skaffes parkering på grunden forudsætter det, at Bygherre indbetaler til [adresse] P-fond.

### Sagsfremstilling

![](data:image/png;base64...)

Figur 1: Lokalplanens område

Planens historik:

Teknisk Udvalg besluttede på mødet 29. marts 2022, pkt. nr. 74, at igangsætte udarbejdelse af lokalplan nr. 1365.

En privat investor har anmodet om at få udarbejdet lokalplan for én beboelsesejendom med mulighed for seks lejligheder på mellem 44 og 77 m² på Nørrebogade 13 i Vejle midtby. Grunden har en størrelse på 321 m² og bygningen opføres i to etager med udnyttet tagetage med en bygningshøjde på 12,7 meter. På bagsiden kan der skabes et fælles opholdsareal.

I gældende lokalplan 34 er området udlagt til privat opholdsareal og fælles friareal for områdets beboere. Grunden har tidligere været anvendt til legeplads, da [adresse] 11 var indrettet som kvindehjem for udsatte kvinder og børn. Udover stien der forbinder [adresse] med [adresse], vurderes det ikke, at det fælles opholdsareal på nuværende tidspunkt anvendes af områdets beboere.

[adresse] 11 er en gammel bevaringsværdig villa, og for ikke at lukke denne bygning inde, trækkes en del af den nye bygningsfacade en smule tilbage på grunden. Det sammen gøres i den anden side af facaden, men hvor det kun er tagetage der bygges hen over stien, for at få symmetri i bygningen. Idet der går en stor fjernvarmeledning under den eksisterende sti, skal der være en frihøjde på minimum seks meter over terræn, for at fjernvarmeselskabet har mulighed for at servicere deres ledning. For at undgå at hullet visuelt bliver for stort forslås det, at den øverste del af hullet dækkes af med en let beklædning - eksempelvis med en plade påført listebeklædning, som hurtig kan fjernes når/hvis fjernvarmeselskabet skal servicere fjernvarmerøret.

Bygningen skal opføres i blank teglsten med en særlig bearbejdning af stueetagen enten med en mørkere tegl eller ved tydelige mønstre i murværket eks. med frem- eller tilbagespring i murværket. Taget skal opføres med røde teglsten. Gavlen mod [adresse] 11 skal ligeledes bearbejdes, så den ikke fremstår som en ensartet flade. Bygherre har alternativt luftet tanken om, at facaden kunne udsmykkes med teglstenskunst.

Grundet svære indkørselsforhold og manglende plads på grunden, kan der ikke skabes parkeringspladser på grunden. Derfor skal bygherre indbetale til [adresse] p-fond.

Miljøvurdering:

Forslag til lokalplan nr. 1365 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

[adresse]:

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2, men ved at anvende materialer, som teglsten der holder i mange år, er byggeriet mere bæredygtigt. Lokalplanen bidrager desuden til byfortætning, så nye byudviklingsområder ikke tages i brug. Ovenstående medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at forslag til lokalplan nr. 1365 vedtages og offentliggøres i 4 uger. |

### Beslutning

Anbefalet.

Yngve Svendsen var fraværende.